Rozsudok Všeobecného súdu (piata komora) z 26. septembra 2014 – Royal Scandinavian Casino Århus/Komisia
(vec T‑615/11)
„Žaloba o neplatnosť – Štátna pomoc – Online hazardné hry – Zavedenie nižších sadzieb dane v Dánsku pre online hazardné hry než pre kasína a herne – Rozhodnutie, ktorým sa pomoc vyhlasuje za zlučiteľnú s vnútorným trhom – Pomoc, ktorá je určená na podporu rozvoja niektorých činností – Neexistencia osobnej dotknutosti – Právny akt, ktorý obsahuje vykonávacie opatrenia – Neprípustnosť“
1.                     Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie, ktorým sa ukončuje konanie o pomoci – Konkurenčný podnik podniku príjemcu pomoci – Právo podať žalobu – Podmienky (článok 108 ods. 2 ZFEÚ a článok 263 štvrtý odsek ZFEÚ) (pozri body 26 – 28, 33, 34)
2.                     Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie, ktorým sa konštatuje, že pomoc je zlučiteľná s vnútorným trhom – Žaloba združenia konajúceho v kolektívnom záujme svojich členov – Osobná dotknutosť členov združenia – Potreba združenia preukázať podstatnú dotknutosť svojich členov – Nedostatok – Neprípustnosť (článok 108 ods. 2 a 3 ZFEÚ a článok 263 štvrtý odsek ZFEÚ) (pozri body 32, 44)
3.                     Žaloba o neplatnosť – Fyzické alebo právnické osoby – Právne akty, ktoré obsahujú alebo neobsahujú vykonávacie opatrenia – Pojem – Možnosť obrátiť sa na súd s cieľom napadnúť platnosť týchto aktov (článok 263 štvrtý odsek ZFEÚ, články 267 ZFEÚ a 277 ZFEÚ) (pozri body 46 – 49)
4.                     Žaloba o neplatnosť – Fyzické alebo právnické osoby – Právne akty, ktoré obsahujú vykonávacie opatrenia – Rozhodnutie Komisie, ktorým sa pomoc vyhlasuje za zlučiteľnú s vnútorným trhom – Neprípustnosť žaloby podanej na súd Únie – Právo na účinnú súdnu ochranu – Povinnosť podať vnútroštátne opravné prostriedky na účely napadnutia týchto opatrení (článok 263 štvrtý odsek ZFEÚ a článok 267 ZFEÚ) (pozri body 50 – 52)
Predmet
Návrh na zrušenie rozhodnutia Komisie 2012/140/EÚ z 20. septembra 2011 o opatrení C 35/10 (ex N 302/10), ktoré Dánsko plánuje zaviesť vo forme dane z hazardných hier poskytovaných online podľa dánskeho zákona o dani z hazardných hier (Ú. v. EÚ, L 68, 2012, s. 3)
Výrok rozsudku
1.
Žaloba sa zamieta.
2.
Royal Scandinavian Casino Århus I/S znáša svoje vlastné trovy konania a je povinný nahradiť trovy konania Európskej komisie, spoločností Betfair Group plc, Betfair International Ltd a European Gaming and Betting Association (EGBA).
3.
Dánske kráľovstvo a Maltská republika znášajú svoje vlastné trovy konania.